text: Video: Nordeuropas største våbenhandel åbnet
  31 juli 2014 kl. 11.43
  Torsdag åbnede dørene for Nordeuropas største butik med rifler og andet jagtudstyr i Hedensted.
  Det er en god dag, for indehaveren af Østjysk Våbenhandel. I dag åbnede hans nye butik nemlig, og interessen var stor. Inden middag havde mellem 3 og 5.000 mennesker allerede besøgt butikken.
  - Det er en kæmpe dag for os, for vi har kæmpet for det i otte år. Der har været mange udfordringer med kommune og politi, men vi har løst dem, fordi vi har haft modet til at gennemføre det, siger indehaveren af Østjysk Våbenhandel, Jens Pedersen, til TV SYD.
  Sikkerheden skal være i top, og her mener Jens Pedersen, at de har gjort alt, hvad de kan, for at sikre mod indbrud, endda mere end politiet har forlangt.
  
  Se video fra åbningen her. Varighed: 33 sekunder.
  
  